Diari Oficial de la Generalitat Valenciana


Sumari del DOGV 8961, del 26-11-2020 (2020/10029)

Extracte de la Resolució de 27 d'octubre de 2020, del vicerector d'Internacionalització i Cooperació de la Universitat de Valencia, per la qual s'aprova la convocatoria de Beques de Mobilitat Internacional per a estudiants i estudiantes de doctorat de la Universitat de València per a l'any 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8961

Data del DOGV
:   26-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10707


Data del document
:   23-11-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 27 d'octubre de 2020, del vicerector d'Internacionalització i Cooperació de la Universitat de Valencia, per la qual s'aprova la convocatoria de Beques de Mobilitat Internacional per a estudiants i estudiantes de doctorat de la Universitat de València per a l'any 2021. [2020/10324]  
 BDNS (identif.): 535332.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions (http://www.pap.minhap.gob.es/bdnstrans/index):  
  
Primer. Persones beneficiàries  
a) Estar matriculats en un doctorat oficial de la Universitat de València previst en el Reial decret 99/2011, de 28 de gener, pel qual es regulen els ensenyaments de doctorat. Aquesta condició haurà de complir-se tant al final del període de presentació de sol·licituds, com durant tot el període de realització de la mobilitat.  
b) Les estades de mobilitat no es podran realitzar al país de nacionalitat de la persona sol·licitant, a excepció d'aquells estudiants amb residència permanent a Espanya  
c) Per a sol·licitants de la Modalitat A:  
- ser nacional d'algun dels països participants en el programa Erasmus. També podran participar els nacionals de tercers països si estan en possessió d'un permís de residència vàlid per a residir a Espanya.  
  
- Realitzar l'estada de mobilitat internacional en alguna institució que siga titular d'una Carta Erasmus (ECHE Holder's List) i estiga situada en un dels estats que participen en el Programa Erasmus.  
  
Segon. Objecte  
Realitzar estades en institucions internacionals d'educació superior o d'investigació al llarg de 2021 que completen l'activitat específica de mobilitat del programa de doctorat corresponent i afavorisquen l'obtenció de l'esment internacional.  
  
Tercer. Bases reguladores  
Es contenen en l'Annex I de la convocatòria i es publiquen en la pàgina web del Servei de Relacions Internacionals i Cooperació de la Universitat de València (http://www.uv.es/relint).  
  
Quart. Quantia  
- Modalitat A: la quantia de la beca serà, d'una banda, de 1000 euros amb càrrec als fons propis de la UV; per una altra, addicionalment, amb els fons que reba la Universitat de València per a aquesta acció de mobilitat per part de la Unió Europea, en quanties de 200, 250 o 300 euros mensuals, depenent del país on es realitze l'estada. Es finançaran un mínim de tres mesos i màxim de quatre.  
Modalitat B: els beneficiaris i beneficiàries de les beques de Modalitat B rebran una ajuda única de 2.000 euros amb càrrec a fons propis de la Universitat de València.  
Les ajudes es concediran en la quantia prevista als estudiants que complisquen els requisits exigits fins a esgotar l'import total fixat en la convocatòria. Seran a càrrec del beneficiari les despeses de viatge, allotjament, manutenció i altres pagaments que eventualment puga requerir la universitat de destinació.  
  
Cinqué. Termini de presentació de sol·licituds  
El termini de presentació de les sol·licituds serà d'un mes des de la publicació de la convocatòria en el Diari Oficial de la Generalitat Valenciana.  
Una vegada finalitzat el termini de presentació, es publicarà en la pàgina web del Servei de Relacions Internacionals i en el Tauler Oficial d'Anuncis electrònic de la Unversitat de València una llista de sol·licituds admeses i excloses, amb indicació del motiu de l'exclusió i el termini d'esmena.  
Sisé. Altres dades  
Les persones beneficiàries hauran d'acceptar formalment la destinació adjudicada mitjançant l'imprés de l'Annex corresponent  
  
València, 23 de novembre de 2020.- El vicerector d'Internacionalització i Cooperació (p. d. de la rectora, DOGV 27.06.2019): Carlos Padilla Carmona.